Diari Oficial de la Generalitat Valenciana


Sumari del DOGV 6261, del 06-05-2010 (2010/4503)

Notificació de la sentència dictada en el judici ordinari número 1674/208.
--------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4503


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici ordinari número 1674/208. [2010/4503]  
Judici ordinari 001674/2008  
Part demandant: Bancale Servicios Integrales, SL.  
Part demandada: Valljov, SA.   
En el judici a què es fa referència s'ha dictat la sentència que té l'encapçalament i la dispositiva literalment com segueix:   
«Sentència   
València, 14 d'abril de 2010  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari seguides amb el número 1674/08, a instàncies de la mercantil Bancale Servicios Integrales, SL, representada pel procurador Ignacio Montés Reig i assistida pel lletrat Alfredo Sánchez Rubio Triviño, contra la mercantil Valljov, SA, declarada en rebel·lia; i s'hi exerceix una acció de declarativa i de reclamació d'una quantitat.   
Estime de forma íntegra la demanda presentada per la mercantil Bancale Servicios Integrales, SL, representada pel procurador Ignacio Montés Reig, contra la mercantil Valljov, SA, declarada en rebel·lia.   
1. Declare que Valljov, SA ha incomplit el contracte d'arrendament, per a ús diferent d'habitatge, subscrit amb Bancale Servicios Integrales, SL, en data 11 de setembre de 2006 per impagament de rendes i quantitats assimilades entre abril i octubre de 2008, com també per falta de renovació de l'aval bianual.   
2. Declare resolt el contracte d'arrendament, amb efectes des del 8 d'octubre de 2008.   
3. Declare resolt el contracte d'opció de compra i venda d'immoble d'11 de setembre de 2006 i, per tant, ineficaços els drets que en dimanen.   
4. Declare que pertoca l'execució de l'aval bancari que ha portat a terme l'actora el 28 de juliol de 2008.   
5. Declare l'existència de danys i perjudicis ocasionats a l'actora per l'esmentat incompliment contractual per import de 3.302.199,88 euros.   
6. Declare la compensació de la indemnització esmentada en l'import de 145.000 euros en concepte de fiança lliurada per Valljov, SA.   
7. Condemne Valljov, SA a pagar a l'actora la quantitat d'un milió quatre-cents dèsset mil cent noranta-nou euros i huitanta-huit cèntims (1.417.199,88 euros), com a diferència entre els danys i perjudicis causats i l'import de la fiança compensada i l'aval executat, més els interessos legals des de la data de la interpel·lació judicial (31 d'octubre de 2008); i   
8. Condemne la demandada a desallotjar l'immoble propietat de l'actora, siti a València, carrer del Governador Vell, número 19, 21, i commine que el deixe lliure i expedit i a disposició de la propietat, amb l'advertència de ser-ne llançada a càrrec seu. S'imposen a la demandada les costes del procediment. Contra aquesta sentència, que no és ferma, es pot interposar un recurs d'apel·lació per a l'Audiència Provincial, que ha de preparar-se davant d'aquest Jutjat dins del termini de cinc dies hàbils comptador des de la notificació, en els termes de l'article 457 de la ZCC 1830 i de conformitat amb el que estableix la disposició addicional 15a LOPJ pel que fa a la necessitat d'efectuar un dipòsit per a recórrer. Aquesta és la meua sentència, que jutjant en primera instància pronuncie, mane i firme».   
Atés que es desconeix el domicili actual de la demandada, Valljov, SA, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència.   
València, 15 d'abril de 2010.- El secretari judicial: Alberto Martínez de Santos.